open-index/open-wikipedia-markdown huggingface dataset:
Anatoli Serdjukov

**Anatoli Serdjukov** [anat'ooli serdjuk'off] või [serdjuk'oov] (Анатолий Эдуардович Сердюков; sündinud 8. jaanuaril 1960 Krasnodari krais Abinski rajoonis) on Venemaa poliitik ja ärimees, aastatel 2007–2012 Venemaa kaitseminister.

## Haridustee
Anatoli Serdjukov lõpetas 1984. aastal Leningradi nõukogude kaubanduse instituudi. 1984–1985 teenis ta Nõukogude armees, kus lõpetas ohvitseride kursused ja arvati kohe pärast nende lõpetamist erru. Aastal 2000 sai ta majandusteaduste kandidaadiks, kaitstes väitekirja teemal "Tarbijale suunatud ettevõtlusstruktuuride rajamise kontseptsioon ja süsteemne organiseerimine". Ta lõpetas 2001 Peterburi Riikliku Ülikooli õigusteaduskonna. Aastal 2006 sai ta majandusteaduste doktoriks, kaitstes väitekirja teemal "Tänapäeva Venemaa maksupoliitika väljatöötamine ja elluviimine". 2007. aastal lõpetas ta Venemaa Föderatsiooni Relvajõudude kindralstaabi sõjalise akadeemia kursused.

## Karjäär eraettevõtluses
Enne poliitikasse siirdumist oli ta mööbliärimees, töötades Peterburi aktsiaseltsis Mebel-Market direktori asetäitjana (1993), turundusdirektorina (1993–1995) ja peadirektorina (1995–2000).

## Karjäär Venemaa riigiteenistuses
Alates 2000 töötas ta maksuametis, esialgu Venemaa maksuameti rajoonidevahelise inspektsiooni juhataja asetäitjana. Mais 2001 määrati ta VF maksuameti Peterburi valitsuse juhataja asetäitjaks, sama aasta novembris juba juhatajaks. Alates 2004. aasta veebruarist oli ta maksuameti Moskva osakonna juhataja, sama aasta 2. märtsil määrati ta Venemaa maksude ja lõivude ministri asetäitjaks ning 16. märtsil ministri kohusetäitjaks.

27. juulil 2004 määrati ta Venemaa maksuameti juhiks ja töötas sellel kohal 15. veebruarini 2007.

15. veebruaril 2007 määrati Anatoli Serdjukov Venemaa kaitseministriks Mihhail Fradkovi valitsuses. Jätkas kaitseministrina septembris ametisse asunud Viktor Zubkovi valitsuses, 2008. aastal Vladimir Putini teises valitsuses ja 2012. aastal Dmitri Medvedevi esimeses valitsuses.

6. novembril 2012 vabastas president Vladimir Putin Serdjukovi ametist ja nimetas tema asemel uueks kaitseministriks Sergei Šoigu.

## Isiklikku
Ta on abielus Viktor Zubkovi tütre Juliaga. See on tal teine abielu. Serdjukovil on esimesest abielust poeg ja teisest kaks tütart.

## Välislingid
* Сердюков, Анатолий Lentapedias.
Algfaas

**Algfaas** on harmoonilise võnkumise  faas võnkumise alghetkel. Algfaasi tähistatakse harilikult kreeka tähega \varphi, ka \varphi_0, ja seda väljendatakse nurgaühikutes (kraadides, radiaanides).

Näiteks võrrandiga  
: x(t) = A \sin(\omega t + \varphi),

kirjeldatava harmoonilise võnkumise algfaas on \varphi (võrrandis on A võnkumise amplituud ja \omega ringsagedus).

Formaalselt võib algfaasist rääkida mis tahes võnkumise korral.

## Vaata ka
*Harmooniline võnkumine
*Faas
Exeter

**Exeter** on linn Edela-Inglismaal Devoni krahvkonnas. Asub Exe'i jõe suudmes.  

## Ajalugu
Exeteri ladinakeelne nimi oli **Isca Dumnoniorum**. See viitab asjaolule, et enne linna asutamist 50. aasta paiku oli Exeter  keltide asula. Isca Dumnoniorum oli kõige edelapoolsem Vana-Rooma kindlus Inglismaal. Märkimisväärne osa linnamüürist on säilinud ka tänapäeval. Suurema osa linnamüüri säilinud osast on siiski lasknud ehitada Alfred Suur oma kuningriigi edela- ja lääneosa  kaitseks viikingite eest. 

Linna ehitistest on tuntuim Exeteri katedraal, mis rajati 12. sajandi alguses. 

Exeteris asub Exeteri ülikool, mis on linna suuremaid tööandjaid. 

## Viited

## Välislingid
*http://www.exeter.gov.uk/
Ilmajaam

**Ilmajaam** on vaatluskoht, kus toimub ilmaelementide (temperatuur, tuule kiirus ja suund, sademed jt) mõõtmine ja vaatlemine. Ametlikke ilmavaatlusi tehakse kindlatel aegadel, 6 korda päevas kindla korra järgi. Saadud andmeid kasutatakse ilma ennustamiseks ning ilma ja kliima uurimiseks.
Koloonia tüüpi vangla

**Koloonia tüüpi vangla** on laialdaselt kasutusel olnud endise NSVL aladel. Vangla on üldreeglina jagatud elutsooniks ja töötsooniks. 

Elutsoonis paiknevad vangistusüksused, mis koosnevad kas üksnes hoonest või hoonest ja sellega kaasnevast piirdega siseõuest. Kinnipeetavatel on äratusest kuni öörahuni võimaldatud vaba liikumine kas kogu elutsooni ulatuses või siis vastava hoone ja siseõue ulatuses. Hoones on toad vooditega mõnest kuni mitmekümnele kinnipeetavale.

Töötsoonis on reeglina erinevate ettevõtete allüksused, kus kinnipeetavad ühes või mitmes vahetuses töötavad.
 
Koloonia tüüpi vanglas on reeglina ka isolaator, mis kujutab endast kambritega vangistusüksust, kuhu paigutatakse kinnipeetavad, keda on karistatud kartserikaristusega, või kinnipeetavad, kes on ohuks kaaskinnipeetavatele.
Kõdukärblased

**Kõdukärblased** (*Drosophilidae*) on mõne millimeetri pikkuste, väliselt üsna ilmetute kärbeste sugukond. 

Maailmas on neid umbes 3000 liiki. Eestis elab umbes 30 liiki kõdukärblasi, ligikaudu pooled neist kuuluvad äädikakärbse (*Drosophila*) perekonda.

Sellesse sugukonda kuulub väga tuntud perekond äädikakärbes (*Drosophila*). Äädikakärbeste vastsed elavad käärivas olluses – see on põhjus, miks hariliku äädikakärbse (*Drosophila melanogaster*) valmikud sügiseti sageli suurte hulkadena elamutesse tungivad. 

Alates 1910. aastast on äädikakärbsed olnud geneetikute üks põhilisi uurimisobjekte. Nende abil on tehtud suuri edusamme pärilikkuse uurimisel. Äädikakärbse teeb geneetikute jaoks väga sobivaks uurimisobjektiks tema kiire areng, suur viljakus ja lihtne kasvatatavus. Laboris võtab kärbsepõlvkonna areng vaid paar nädalat aega, seetõttu selguvad katse tulemused kiiresti.

Äädikakärbsed on lühikese elueaga, kuid üsna viljakad. Täiskasvanud emane putukas elab paar nädalat ja võib päevas muneda 30–50 muna (kokku kuni 500). Munad munetakse vastsete arenemiseks sobivasse keskkonda, näiteks mädanevatele puuviljadele, samuti käärivate vedelike (näiteks kääriva mahla) lähedale. Munadest kooruvad vastsed ei toitu aga mitte puuviljast või vedelikest, vaid hoopis seal kasvavatest pärmseentest. See, kui kiiresti munast saab uus tiivuline valmik, sõltub eelkõige temperatuurist. Ühe liigi puhul on teada, et temperatuuril 25 °C kestab areng munast valmikuni 8–10 päeva, temperatuuril 17 °C aga peaaegu kaks korda kauem.

## Galerii

Image:sa_fruitfly3.jpg 
Image:sa_fruitfly4.jpg | Eest
Image:fruit_fly5.jpg
image:Drosophilidae_compound_eye.jpg | Silm
Athanasios (täpsustus)

**[[Athanasios (eesnimi)|Athanasios]]** on mehenimi, mis on kristlikus nimeruumis saanud alguse Athanasios Suurest (Aleksandria piiskopi ehk patriarhina **Athanasios I**). 

**Athanasios**e nime all võivad tuntud ka mitmed teised inimesed:
*Aleksandria patriarhid:
****[[Athanasios II]]**
****[[Athanasios III]]**
***[[Trapezundi Athanasios]]** oli Bütsantsi munk
***[[Emesa Athanasios]]** oli Bütsantsi jurist
***Athanasios** on ka 16. sajandi Moskva metropoliidi **[[Afanassi]]** kreekapärane nimekuju

## Vaata ka

*Athanásios
*Athanasios I
*Athanasius
Athanasios I

**Athanasios I** nime all on tuntud kaks kõrget kristlikku vaimulikku:

***[[Athanasios|Athanasios I]]** oli Aleksandria patriarh aastatel 328–379
***[[Athanasios I (Konstantinoopoli patriarh)|Athanasios I]]** oli Konstantinoopoli patriarh aastatel 1289–1293 ja 1303–1310
Warrington (tervikomavalitsus)

**Warrington** on tervikomavalitsus Inglismaal Cheshire'i krahvkonnas. 

Koosneb 18 vallast: Appleton, Birchwood, Burtonwood and Westbrook, Croft, Cuerdley, Culcheth and Glazebury, Grappenhall and Thelwall, Great Sankey, Hatton, Lymm, Penketh, Poulton-with-Fearnhead, Rixton-with-Glazebrook, Stockton Heath, Stretton, Walton, Winwick, Woolston. 

## Välislingid

*http://www.warrington.gov.uk/
Northumberland

**Northumberland** on tseremoniaalkrahvkond ja tervikomavalitsus Inglismaa põhjaosas. Piirneb idas Põhjamerega ja põhjas Šotimaa Scottish Bordersi omavalitsusega.

Enne tervikomavalitsuse moodustamist 2009. aastal jagunes krahvkond kuueks ringkonnaks: Blyth Valley, Wansbeck, Castle Morpeth, Tynedale, Alnwick ja Berwick-upon-Tweed.

## Viited

## Välislingid

* Krahvkonna koduleht
Derbyshire

**Derbyshire** on krahvkond Kesk-Inglismaal.

Derbyshire'i jääb osa Peak Districti rahvuspargist.

## Haldusjaotus
Derbyshire jaguneb üheksaks omavalitsusüksuseks:

## Viited

## Välislingid

* http://www.derbyshire.gov.uk/
The Blue Caps

**The Blue Caps** oli *[[rock'n'roll]]* laulja Gene Vincenti taustaansambel kuni 1958. aastani, mil Vincentil tekkisid probleemid maksude maksmisega ja bändile tasumisele ning lisaks müüs ta maha bändi varustuse, mis lõpetas nende koostöö.

## Algne koosseis
*Willie Williams (rütmikitarr)
*Jack Neal (bass)
*Dickie Harrell (trummid)
*Cliff Gallup (soolokitarr)

## Vaata ka
*I Sure Miss You
Worcestershire

**Worcestershire** on krahvkond Inglismaa keskosas. 

Worcestershire jaguneb 6 omavalitsusüksuseks: 

#Worcester
#Malvern Hills
#Wyre Forest
#Bromsgrove
#Redditch
#Wychavon

## Viited

## Välislingid
*http://www.worcestershire.gov.uk/
Pembrokeshire

**Pembrokeshire** (kõmri *Sir Benfro*) on tervikomavalitsus ja ajalooline krahvkond Walesis.

Krahvkond loodi 1138. aastal.

Suuremad linnad on Pembroke, Pembroke Dock, Milford Haven, Fishguard, Tenby, Saundersfoot, Narberth, Neyland ja Newport.

Krahvkonna lõunaosa on valdavalt ingliskeelne, põhjaosa kõmrikeelne.

Pembrokeshire'is on Pembrokeshire-Coasti rahvuspark.

## Viited

## Välislingid

* https://www.pembrokeshire.gov.uk/
The Crickets

**The Crickets** oli *[[rock'n'roll]]* laulja Buddy Holly taustaansambel, mis loodi Lubbockis Texase osariigis 1950. aastatel.

Buddy ja The Cricketsi koostöö lõppes, kui Buddy kolis 1959. aastal New Yorki, kuid vahetult enne Buddy hukkumist lennuõnnetuses plaaniti taasühinemist.

## Koosseis
*Jerry Allison (trummid)
*Joe B. Mauldin (bass)
*Niki Sullivan (rütmikitarr)

## Huvitavaid fakte
*Ansambel The Beatles ('põrnikad') võttis nime inspireerituna The Cricketsite ('ritsikad') nimest.
Gwynedd

**Gwynedd** on tervikomavalitsus Walesis.

Keskajal asus praeguse tervikomavalitsuse alal Gwyneddi kuningriik. Pärast Inglismaaga liitmist loodi seal Merionethshire'i ja Caernarvonshire'i krahvkonnad. 1974. aastal loodi Gwyneddi krahvkond ja 1996. aastal Gwyneddi tervikomavalitsus, endise krahvkonna alast eraldati Anglesey ja Aberconwy.

Gwynedd on valdavalt kõmrikeelne, 76,1% elanikest oskab kõmri keelt.

Gwyneddis asub Snowdonia rahvuspark.

## Viited

## Välislingid

* http://www.gwynedd.gov.uk/
Vale of Glamorgan

**Vale of Glamorgan** (kõmri *Bro Morgannwg*) on tervikomavalitsus Walesi lõunaosas.

Vale of Glamorgan on põllumajandus- ja turismipiirkond. Lõunaosas asub Cardiffi lennujaam.

## Viited

## Välislingid

* http://www.valeofglamorgan.gov.uk/
Rhondda Cynon Taff

**Rhondda Cynon Taff** (kõmri *Rhondda Cynon Taf*) on tervikomavalitsus Walesis.

Tervikomavalitsus moodustati 1996. aastal Cynon Valley, Rhondda ja Taff-Ely ringkonna liitmise teel. Nimi on pandud Cynoni, Rhondda ja Taffi jõe järgi.

Kõmri keele oskajaid on 21,1% (2001).

## Välislingid

*http://www.rhondda-cynon-taf.gov.uk/
Bluus

**Bluus** (inglise keeles *blues*) on muusikažanr ja stiil, mis kujunes välja ühena afroameerika muusikastiilidest spirituaalide, töölaulude ja *[[ragtime]]*i kõrval.

Bluus tekkis 19. sajandi lõpus ja oli algselt mustanahaliste, sageli füüsilise puudega muusikute vokaalne väljendusvorm, mida saadeti kitarril. Kinnistusid bluusi harmoonilised vormid, millest levinuim on 12-taktilise bluusi vorm.

Bluusist on hiljem välja arenenud džäss, *[[rhythm and blues]]*, *[[rock'n'roll]]* jpm.
Bluusis segunevad tihti mažoor- ja minoorkõlad.

1930. aastatel hakkas bluusis levima "kannapööre" (inglise *turnaround*), mis tähendab salmi lõpukäiku, millele järgneb uue salmi algus.

## Kuula
* 

## Bluusiartiste
*Robert Johnson
*Ray Charles
*Buddy Guy
*Arthur Crudup
*Joe Cocker
*Duke Ellington
*John Lee Hooker
*B.B. King
*Taj Mahal
*George Melly
*Gary Moore
*Pinetop Perkins
*Joe Bonamassa
*Eric Clapton
*Albert Collins
*Robert Cray
*Albert King
*John Mayall
*Bonnie Raitt
*Chris Rea
*Carlos Santana
*Seasick Steve
*Jimmie Vaughan
*Stevie Ray Vaughan
*Muddy Waters
*Johnny Winter

## Vaata ka
* :en:New Orleans blues
* The Blues Brothers
* en: Blues
* Klassikaline naisbluus

## Viited

## Välislingid

* Uuesti algusest: turnaround’id
C

**C** (**c**) [tsee] on eesti tähestiku ja ladina tähestiku ning paljude teiste ladina kirja kasutavate keelte tähestike kolmas täht.

Ladina tähestiku täht C tuleneb kreeka tähestiku tähest gamma. 

## Ajalugu

Tähe C ASCII-kood on 67 ja tähe c ASCII-kood on 99.

## Häälik

Eesti keeles on c võõrtäht, mida kasutatakse tsitaatsõnade ja nimede kirjutamiseks. Sõltuvalt sõna päritolukeelest võib c häälduda [k], [s] või [ts], ühendis **ch** [tš] või [š].

## Tähistus ja lühendid

***[[c (muusika)|c]]** tähistab muusikas alusastmiku esimest heli, mille silpnimetus on **do**.
*Kuueteistkümnendsüsteemis on **C** või **c** number väärtusega 12.
***c** tähistab füüsikas valguse kiirust.
***c** tähistab mõõtühikute eesliidet senti-.
*Tähte **c** kasutatakse geomeetrias kolmanda külje tähistamiseks joonisel. Esimene külg on  *[[a]]*, teine *[[b]]* ning järgnev on  *[[d]]* jne.
***C** tähistab füüsikas elektrilaengu ühikut kulonit. 
***C** tähistab keemias keemilist elementi süsinikku.
***C** tähistab füüsikas Celsiuse skaalal Celsiuse kraadi.
***C** tähistab Rooma numbrina arvu 100.
***C** on programmeerimiskeele nimi.
*Tähti a, b, c jne kasutatakse ka loeteludes järjekorranumbrite 1, 2, 3 jne asemel, tavaliselt kujul a), b), c) jne. 
***C** kasutatakse geomeetrias kolmanda punkti tähistamiseks joonisel. Esimene punkt on  *[[A]]*, teine *[[B]]* ning järgnev on  *[[D]]* jne.
Powys

**Powys** on tervikomavalitsus Walesi idaosas. Pindalalt on Powys Walesi suurim tervikomavalitsus, hõlmates 25% Walesist. Ala on väga mägine ja hõredalt asustatud.

Keskajal asus sel alal Powyse kuningriik. 1996. aastal loodi Powise tervikomavalitsus liites Montgomery, Radnori ja Brecknocki ringkonnad.

30,1% elanikest oskab kõmri keelt.

## Viited

## Välislingid

*http://www.powys.gov.uk/
Ceredigion

**Ceredigion** on tervikomavalitsus Walesis.

Ceredigioni idaosa asub Cambria mägedes.

Suuremad asulad on Aberaeron, Aberarth, Aberystwyth, Cardigan, Lampeter, Llanddewi Brefi, Llandysul, Llanilar, Llanrhystud, New Quay, Penparcau ja Tregaron.

61,2% elanikest oskab kõmri keelt.

## Viited

## Välislingid

* http://www.ceredigion.gov.uk/
Neath Port Talbot

**Neath Port Talbot** on tervikomavalitsus Walesis.

28,8% elanikest oskab kõmri keelt.

## Välislingid

*http://www.neath-porttalbot.gov.uk/
Monmouthshire

**Monmouthshire** on tervikomavalitsus Walesis. Selle keskus on Usk.

12,9% Monmouthshire'i elanikest oskab kõmri keelt.

## Viited

## Välislingid

* https://www.monmouthshire.gov.uk/
Bridgend (tervikomavalitsus)

**Bridgend** on tervikomavalitsus Walesis.

19,9% elanikest oskab kõmri keelt.

## Viited

## Välislingid

* https://www.bridgend.gov.uk/
Caerphilly (tervikomavalitsus)

**Caerphilly** on tervikomavalitsus Walesis.

16,7% elanikest oskab kõmri keelt.

Suurim linn on Caerphilly.

## Viited

## Välislingid

*https://www.caerphilly.gov.uk/
Blaenau Gwent

**Blaenau Gwent** on tervikomavalitsus Walesis.

13,3% elanikest oskab kõmri keelt.

Suuremad linnad on Abertillery, Brynmawr, Ebbw Vale ja Tredegar.

## Viited

## Välislingid

* https://www.blaenau-gwent.gov.uk/
Isabela

**Isabela** on Ecuadorile kuuluv saar Vaikses ookeanis, suurim Galápagose saartest. 

Saar on nime saanud Hispaania kuninganna Isabella auks. 

Saare pindala on 4670 km². See on mägine ja vulkaaniline, kus kõrgus merepinnast ulatub kuni 1710 meetrini. Saare kõrgeim tipp on Wolfi vulkaan.

Isabela saar on moodustunud kuue kilpvulkaani (Alcedo, Cerro Azul, Darwin, Ecuador, Sierra Negra ja Wolf) ühinemisel.

Suurim asula on saare kaguosas paiknev Puerto Villamil, kus elab enamik saare umbes 2200 elanikust.

## Viited

## Välislingid
Primaarrelee

**Primaarrelee** on relee, mis saab oma voolu otse põhiahelast, ilma, et vahel oleks lisaseadmeid (trafod, šundid, muundurid vms).

## Vaata ka
*Vaherelee
*Šuntrelee
Flintshire

**Flintshire** on tervikomavalitsus Walesis Suurbritannias.

21,4% elanikest oskab kõmri keelt.

## Välislingid

* Flintshire omavalitsuse koduleht
Sekundaarrelee

**Sekundaarrelee** on relee, mille tööks vajalik elektrivool saadakse läbi trafo või muundaja.

## Vaata ka

*Vaherelee
*Šuntrelee
Denbighshire

**Denbighshire** on tervikomavalitsus Walesis.

36% elanikest oskab kõmri keelt.

Suuremad asulad on Rhyl, Prestatyn, Denbigh, Ruthin ja Llangollen.

## Välislingid

*Koduleht (inglise keeles)
*Koduleht (kõmri keeles)
Conwy (tervikomavalitsus)

**Conwy** on tervikomavalitsus Walesis.

Conwy loodi 1. aprillil 1996 Aberconwy ja Colwyni ringkondade liitmise teel.

Suuremad linnad on Abergele, Colwyn Bay ja Llandudno.

39,7% elanikest oskab kõmri keelt.

Kolmandiku omavalitsuse pindalast hõlmab Snowdonia rahvuspark.

## Viited

## Välislingid

* https://www.conwy.gov.uk/
Conwy

**Conwy** on linn Walesis, Conwy tervikomavalitsuse keskus. Asub Iiri mere kaldal Conwy jõe suudmes.

13. sajandil ehitatud Conwy linnus ja linnamüürid kuuluvad UNESCO maailmapärandi nimistusse. Linnas asub ka väidetavalt Suurbritannia väikseim maja.

## Conwy sillad  ja tunnel

Üle Conwy jõe Conwys on rajatud kolm silda. 1826. aastal valminud Conwy rippsild on 1958. aastast kasutusel jalakäijate sillana. 1849. aastal  avati Conwy raudteesild ja 1958. aastal maanteesild (tarinduselt kaarsild). 

Lisaks sildadele rajati Conwys aastatel 1986–1991 tunnel Conwy jõe alt läbi.
AZ

**AZ**

***[[AZ (jalgpalliklubi)|AZ]]** on Hollandi jalgpalliklubi.
***[[AZ (räppar)|AZ]]** on USA räppar.

***AZ** on Aserbaidžaani maakood standardi ISO 3166 järgi.
****[[.az]]** on sellele koodile vastav Aserbaidžaani tippdomeen.
***AZ** on Arizona osariigi USA postiteenistuse kood.
***AZ** on Alitalia IATA kood.
Lugemine

**Lugemine** on kirjaliku teksti jälgimine ja selle tähenduse lahtimõtestamine.

Kirjalikust tekstist arusaamist koos selle analüüsiga nimetatakse kriitilise lugemise oskuseks.

## Teksti jälgimine
Siiani oldi arvamusel, et lugemisel jälgivad mõlemad silmad teksti sünkroonselt, kuid hiljutised uurimused on näidanud, et vähemalt teksti lugemisel jälgivad inimese parem ja vasak silm erinevaid tähti

## Vaata ka

* Kirjutamine
* Lektoloogia
* Lugemik
* Kriitilise lugemise oskus
*Raamat

## Viited

## Kirjandus
* Kalle Kurg. "Raamatust ja lugemisest". Raamatus: Pekka Himanen. "Himeros". Tallinn, Valgus 2003. Soome keelest tõlkinud, järelsõna ja kommentaarid Kalle Kurg. ISBN 9985681363
Aberystwyth

**Aberystwyth** on linn Suurbritannias Walesis Ceredigionis. Asub Ystwythi ja Rheidoli jõe liitumiskohas Cardigani lahe kaldal. 

Linnas asuvad Walesi Rahvusraamatukogu, Rahvusmuuseum ja Walesi Ülikooli Aberystwythi kolledž, kus õpib umbes 12 000 üliõpilast. 

Aberystwythi peetakse Kesk-Walesi pealinnaks.

## Sõpruslinnad
Aberystwythil on kolm sõpruslinna:
* Kronberg im Taunus  Hessenis  Saksamaal
* Saint-Brieuc  Bretagne'i poolsaarel  Prantsusmaal
* Esquel Patagoonias  Argentinas

## Viited

## Välislingid
* Linnavalitsuse koduleht
Helispekter

**Helispekter** ehk **heli sagedusjaotus** näitab osahelide helivaljuste omavahelist suhet.

## Välislingid
*Helispektri jälgimine nutitelefoniga Tartu Ülikooli veebikursus “Elektroonikast puust ja punaseks”
Warrington

**Warrington** on linn Inglismaal Cheshire'i tseremoniaalkrahvkonnas, Warringtoni tervikomavalitsuse keskus. Asub Mersey jõe ääres, poolel teel Manchesteri ja Liverpooli vahel.

Pärast rasketööstuse allakäiku 1970. ja 1980. aastatel arenes linnas jõudsalt tehnoloogia- ja teenindussektor.

Warrington on raudteesõlmpunkt, linnast mööduvad maanteed M62, M6 ja M56.
Wau

**Wau** on linn Lõuna-Sudaanis, Wau osariigi keskus. Asub Jūri jõe ääres.

Linna asutasid 19. sajandi lõpus orjakaupmehed. Aastani 2015 oli ta Lääne-Bahr el Ghazali osariigi keskus.

Elanikkond on etniliselt kirev, seal elavad fertitid, dinkad, luod, araablased ja teised rahvused.

Waust on pärit modell Alek Wek ja korvpallur Luol Deng.

## Välislingid
Juba (Lõuna-Sudaan)

**Juba** on Lõuna-Sudaani pealinn ja Jubeki osariigi keskus. Asub Valge Niiluse ääres. Iseseisvumise ajal (2011) oli linnas hinnanguliselt 372 410 elanikku. Aastani 2015 oli ta Kesk-Ekvatoriaalprovintsi keskus.

Jubas on Juba Ülikool.

## Välislingid
Taastav jõud

**Taastav jõud** (ka **direktsioonijõud**) on keha  tasakaaluasendist väljaviimisel tekkiv jõud. Direktsioonijõu olemasolu on võnkumiste tekke hädavajalik tingimus.

## Vaata ka

* Elastsusjõud (vedrupendli korral on taastavaks jõuks vedru elastsusjõud)
Brummbär

**Brummbär** täisnimetusega **15 cm Sturmpanzer IV Brummbär** (tuntud ka kui Sturmpanzer 43 või Sd.Kfz. 166) oli Saksamaal Teise maailmasõja ajal toodetud rünnakkahur.

1942. aasta oktoobris andis Adolf Hitler korralduse alustada 105 mm suurtükiga relvastatud liikursuurtüki ehitamist PzKpfw IV šassiile. Uue masinaga hakkasid tegelema firmad Alkett (soomuskorpus) ja Nibelungen (šassii), kes varem olid tegelenud StuIG 33 valmistamisega. 1943. aasta alguses läks masin katsetustele ning võeti relvastusse nimetuse "15 cm Sturmpanzer IV Brummbär" (Brummbär – 'grisli') all. 1943. aasta märtsist kuni sõja lõpuni oli masin tootmises firmas Deutsche Eisenwerke. 

Oma eellastega võrreldes oli uus masin kaitstud palju võimsama soomusega, esiseina soomuse paksus oli kuni 100 mm. Esimestel Brummbäridel puudus aga enesekaitseks kuulipilduja ning sellepärast ei saanud neid kasutada otseses lahingutegevuses ilma soomusgrenaderite toetuseta.

Esimesed "grislid" saabusid rindele 1943. aasta aprillis ning osalesid Kurski lahingus 656. raske tankitõrjerügemendi koosseisus. Lahingutes selgus, et masin on vaja varustada kuulipildujaga, mis järgnevatele masinatele paigutatigi torni katusele. Edasiste täienduste käigus lihtsustati Brummbäri liikumatut torni, paigaldati lisaventilaator ja masina esiküljele lisati spetsiaalse kuulkinnitusega kuulipilduja. Veidi muudeti ka veermikku ning kogu täienduste käigus tõusis masina kaal pea 30 tonnini.

## Välislingid

*Sturmpanzer IV Brummbär *inglise keeles*
Printsess Thyra

**Printsess Thyra** on olnud kahe Taani printsessi nimi:

***[[printsess Thyra (1853–1933)|printsess Thyra]]**, kuningas Christian IX tütar (1853–1933) 
***[[printsess Thyra (1880–1945)|printsess Thyra]]**, kuningas Frederik VIII tütar (1880–1945)
Highland

**Highland** ('mägismaa') on Šotimaa suurim omavalitsus. Asub Põhja-Šoti mägismaal.

Omavalitsusala moodustati 1975. aastal mitme endise maakonna liitmisel.

2017. aastal elas omavalitsuses 235 200 inimest.

## Viskitootmine
Omavalitsuses toodetakse viskit Balblairi, Ben Nevise, Clynelishi, Dalmore'i, Dalwhinnie, Glenmorangie, Glen Ordi, Millburni, Old Pulteney, Royal Lochnagari, Teaninichi, Tomatini ja Wolfburni destilleerimiskojas.

## Viited

## Välislingid

* https://www.highland.gov.uk/
Thyra (täpsustus)

**[[Thyra (eesnimi)|Thyra]]** on naisenimi. 

**Thyra** on mitme kuninganna ja printsessi nimi:

***[[Thyra]]**, Taani kuninganna, Gorm Vana abikaasa (suri 10. sajandil)
***[[Printsess Thyra (1853–1933)|Printsess Thyra]]**, Taani printsess, Christian IX tütar
***[[Printsess Thyra (1880–1945)|Printsess Thyra]]**, Taani printsess, Frederik VIII tütar

**[[115 Thyra]]** on asteroid.

**[[Thyra (purjelaev)|Thyra]]** on Taani Kuningliku Sõjalaevastiku Svanen-klassi õppepurjelaev

**Thyra** ('uks') on **[[Gümüşhane]]** antiikaegne nimi.

**[[Thyra vald]]** on vald Austraalias Uus-Lõuna-Walesis Cadelli maakonnas.

**[[Thyra jõgi]]** voolab Saksi-Anhaltis.
Konstantinoopoli I kirikukogu

**Konstantinoopoli esimene kirikukogu** (teine oikumeeniline kontsiil) kutsuti kokku Theodosius I poolt aastal 383. Kontsiilil kinnitati Nikaia usutunnistust ja tegeldi arianismi hukkamõistmisega.

## Eellugu
Nikaia I kirikukogu mõistis küll hukka Areiose pooldajad, aga vastuolud katoolse kiriku ja ariaanluse vahel ei olnud täielikult lahenenud. Juba kaks aastat pärast I Nikaia kirikukogu toimumist, aastal 327, hakkas keiser Constantinus Suur kahetsema Nikaia kontsiilil tehtud otsuseid. Ta andis amnestia ariaanide liidritele ja saatis Athanasiose, peamise Nikaia usutunnistuse koostajatest, eksiili. Viimane jätkas Nikaia usutunnistuse kaitsmist arianismi vastu ka eksiilis. Ka kapadookia kirikuisad tõstsid häält keisri ebaõigluse vastu ning alustasid pikemat debatti jumala kolmainsuse kohta. 

Umbes 360. aastani tegelesid teoloogilised debatid peamiselt Jeesuse jumalikkuse küsimusega. Debattidest jäi aga välja Püha Vaimu, Kolmainsuse kolmanda isiku jumalikkus, mistõttu seda ei arutatud ka Nikaia kirikukogus. Nüüd sai sellest peamine vaidlusteema. Usuline grupp, keda nimetati Makedoonlasteks, eitas Püha Vaimu jumalikkust. Nad said tuntud ka pneumatomahhide nime all.

## Konstantinoopoli I kirikukogu
Konstantinoopoli kirikukogu kinnitas algse Nikaia usutunnistuse tõese ja täpsena pühakirja mõistmises. Kirikukogul võeti arutluse alla ka Püha Vaimu jumalikkus, et maha suruda kõikvõimalikke hereesiaid. Usutunnistust, mis vastu võeti, kutsutakse 281. aasta Nikaia usutunnistuseks ning see oli põhimõtteliselt algse Nikaia usutunnistuse kommentaar. See seletas põhjalikumalt lahti Nikaia Usutunnistuse kolmanda artikli, mis tegeles Püha Vaimuga ning tegi ka mitmeid muid pisemaid muudatusi ja täpsustusi. Püha Vaimu kohta öeldi, et see on "Issand, Eluandja, keda tuleb koos Isa ja Pojaga kummardada ja ülistada". Pühal Vaimul oli ka sama olemus (ousia) mis Jumal-Isal.

Konstantinoopoli I kirikukogu andis ka ametliku aluse Kolmainsuse ideele. 4. sajandi lõpuks kinnitas ka Bütsantsi keiser Theodosius I, et Kolmainsuse doktriin on ametlik riigi religioon ning et kõik inimesed peavad sellest kinni pidama.

Konstantinoopoli I kirikukogu võttis vastu seitse kaanonit, neli neist olid doktriinid ja kolm puudutasid kirikukorda. Ortodoksi kirikud tunnistavad kõiki kaanoneid, roomakatoliiklik kirik ainult esimest.

Konstantinoopoli I kirikukogu mõistis avalikult ja lõplikult hukka Arianismi, misjärel see ketserlik usuvool hakkas aegamööda hääbuma.
Thyra (eesnimi)

**Thyra** on naisenimi, mis tuli uuemal ajal käibele Gorm Vana abikaasa Thyra järgi.

USA-s kuulus see aastail 1903–1907 1000 kõige sagedamini pandud naisenime hulka. Kõrgeim koht oli 1904. aastal: 771. koht.

## Nime kandjaid
*Thyra, Taani kuninganna, Gorm Vana abikaasa (suri 10. sajandil)
*Thyra Haraldsdotter, Taani kuninga Harald Sinihamba tütar
*Thyra Sveinsdóttir (Thyra Swensdottir), Wessexi krahvi Godwini abikaasa (suri 1053)
*printsess Thyra, Taani printsess, Christian IX tütar
*printsess Thyra, Taani printsess, Frederik VIII tütar
*Thyra Ellis, õppeasutuse Stenotype Institute rajaja
*Thyra Hamann-Hartmann, saksa tekstiilikunstnik 
*Thyra Hedwall, rootsi sulgpallur
*Astrid Sofia Lovisa Thyra, Rootsi printsess, belglaste kuninganna
*Marie Alexandra Thyra Victoria Louise Carola Hilda von Zähringen, Badeni printsess, Hesseni vürstinna ja maakrahvinna
*Elisabeth Caroline-Mathilde Alexandrine Helena Olga Thyra Feodora Astrid Margrethe Désirée, Taani printsess (1935–) 
*Louise Caroline Josephine Sophie Thyra Olga, Taani printsess (1875–1906)
*Märtha Sofia Lovisa Dagmar Thyra, Rootsi printsess ja Norra kroonprintsess
*Frederike (Freideríki) Luise Thyra Viktoria Margarete Sophie Olga Cecile Isabelle Christa, Hannoveri printsess, Kreeka kuninganna
*Uta Thyra Hagen, USA näitleja
*Thyra Ragnarsdottir, Bernard Cornwelli raamatu "The Last Kingdom" ja selle järgede tegelane
*Thyra Darriell, Marion Zimmer Bradley raamatu "Sharra's Exile" tegelane
*Thyra Welhes, videomängu "Tales of Legendia" tegelane
*Thyra Carewe, tegelane Lucy Maud Montgomery jutukogust "Further Chronicles of Avonlea"
*Thyra the Valkyrie, tegelane mängust "Gauntlet"

## Viited
Põderpõrnikas

**Põderpõrnikas** (*Lucanus cervus*) on putukaliik põderpõrnika perekonnast. 

Eestist on teada juhuleidudena. Looduskaitse alla ei kuulu. 


Lucanus cervus male Saarland 22.jpg|♂
Lucanus cervus Femelle MHNT.jpg|♀


## Välislingid
*
Lucanus

**Marcus Annaeus Lucanus** [luk'aanus] (3. november 39 Corduba, tänapäeva Córdoba – 30. aprill 65) oli Vana-Rooma luuletaja.

Tema peateos (ja ainus tervikuna säilinud teos) on eepos "Pharsalia" (ehk "De Bello Civili", "Kodusõjast"), mis käsitleb nn Caesari kodusõda ja mille kesksed tegelased on Julius Caesar ja Pompeius. Eesti keeles on teosest ilmunud katkendid (1.67–157 ja 7.617–646) Ivo Voldi tõlkes kogumikus "Rooma kirjanduse antoloogia", Tallinn: Varrak, 2009, lk 446–449.
The High Road

**"The High Road"** on JoJo teine stuudioalbum. See anti välja Ameerika Ühendriikides 17. oktoobril 2006; Suurbritannias 6. novembril 2006 ja uuesti 22. jaanuaril 2007; Saksamaal 24. novembril 2006; Poolas 27. novembril 2006 ja Mehhikos 19. veebruaril 2007.

## Lood
#"This Time"
#"The Way You Do Me"
#"Too Little Too Late"
#"The High Road"
#"Anything"
#"Like That"
#"Good Ol'"
#"Coming For You"
#"Let It Rain"
#"Exceptional"
#"How to Touch a Girl"
#"Note to God" (Warren)

### iTunesi eksklusiiv ([[USA]])
13. "Do Whatcha Gotta Do"

14. "I Can Take You There"

15. "No Puedes Volver" ("Too Little Too Late'i" hispaaniakeelne versioon)

*Digital Booklet* "The High Road"

### Wal-Marti eksklusiiv
13. "Get It Poppin'" (Emile Ghantous, Erik Nelson) – 3:41

### Best Buy eksklusiiv
15. "I Can Take You There" – 4:51

### "Target and Circuit City" eksklusiiv-DVD
#"The High Road" (stuudios)
#"The Glamorous Life" (fotosessioonil)
#"Lights, Camera, Action" (videovõtetel)
#"Visual Imagery" (kõik JoJo videoklipid, sh "Baby It's You" sooloklipid räppar Bow Wow'ta)

## Suurbritannia väljaanne
#"The Way You Do Me"
#"Anything"
#"This Time"
#"Too Little Too Late"
#"Let It Rain"
#"The High Road"
#"Like That"
#"Good Ol'"
#"Coming For You"
#"Exceptional"
#"How to Touch a Girl"
#"Note to God"
#"Do Whatcha Gotta Do"
#"I Can Take You There"
#"Leave (Get Out)"

## Rahvusvaheline väljaanne
#"The Way You Do Me"
#"Anything"
#"This Time"
#"Too Little Too Late"
#"Let It Rain"
#"The High Road"
#"Like That"
#"Good Ol'"
#"Coming For You"
#"Exceptional"
#"How to Touch a Girl"
#"Note to God"
#"Do Whatcha Gotta Do"
#"I Can Take You There"
#"No Puedes Volver" ("Too Little Too Late'i" hispaaniakeelne versioon)

## Jaapani väljaanne
#"The Way You Do Me"
#"Anything"
#"This Time"
#"Too Little Too Late"
#"Let It Rain"
#"The High Road"
#"Like That"
#"Good Ol'"
#"Coming For You"
#"Exceptional"
#"How to Touch a Girl"
#"Note to God"
#"Do Whatcha Gotta Do"
#"I Can Take You There"
#"No Puedes Volver" ("Too Little Too Late'i" hispaaniakeelne versioon)
#"Get It Poppin'"
Riho Baumann

**Riho Baumann** (sündinud 2. märtsil 1952) on eesti kultuuritegelane, keda on kutsutud nii rokitaadiks, diskotaadiks, pungitaadiks kui ka elavaks legendiks.

Kooliteed alustas ta Prangli saarel ja edasi läks õppima Tallinna, kus õppis algul Tallinna 18. 8-klassilises Koolis. Hiljem õppis Tallinna 1. Keskkoolis, mille lõpetas aastal 1970. Õppis Tartu Riiklikus Ülikoolis füüsikat.

Tartus said alguse ka tema korraldatud legendaarsed muusikaüritused, kus teda hakati nimetama diskotaadiks. Ta on juhtinud lugematul arvul kontserte ja muusikaüritusi. 

Pärast ülikooli töötas ta nooremteadurina ENSV Filmi-, Foto- ja Fonodokumentide Riiklikus Keskarhiivis. Aastatel 1972–1987 oli Eesti Raadio muusika- ja noortesaadete autor ja Kunstilise Isetegevuse Maja metoodik diskokultuuri alal. Aastatel 1988–2004 oli kultuuriajakirjanik, lisaks on ta olnud ka ettevõttes Eesti Kaabel TKO kontrolör. Pikemalt on töötanud Tallinna Tehnikaülikooli raamatukogus.

Baumann kandideeris Eesti Vasakpartei nimekirjas 2005. aasta Eesti KOV valimistel ja 2007. aasta Riigikogu valimistel Tallinnas.

## Viited

## Välislingid
*Riho Baumann saates "Kukul külas" 3. märtsil 2002:
**1. osa
**2. osa
Leave (Get Out)

"**Leave (Get Out)**" on pop rock–R&B laul, mis on kirjutatud Soulshocki, Kenneth Karlini, Alexander Cantrelli ja Philip "Silky" White'i poolt Ameerika laulja-laulusõnade kirjutaja JoJo's debüütalbumi jaoks, *[[JoJo (album)|JoJo]]* (2004). Välja antud 2004. aasta veebruaris albumi juhtsinglina, sai Soulshock & Karlini-produtseeritud lugu rahvusvaheliseks hitiks, jõudes 12. kohale USA *Billboard* Hot 100 edetabelis ja 2. kohale Inglismaal, Euroopas, Austraalias ja Uus-Meremaal. Lisaks sertifitseeriti see kullaks RIAA poolt 2004. aasta oktoobri lõpus.

Kui singel jõudis esikohale USA *Billboard]]i* Top 40 Mainstreamis, sai JoJost 13-aastaselt noorim sooloartist, kel on esikohasingel USA-s ja ka kõige nooremaks MTV Video Muusika Auhindade nominendiks, kui loo muusikavideo (režissöör Erik White) nomineeriti "Parima uue artisti" kategoorias 2004. aastal.

2006. aastal *[[Singapore Idol]]*is, võistleja Gayle Nerva laulis seda laulu Spectacular 2, aga hääletati välja samast voorust.

## Lood ja formaadid
;Ameerika topelt A-pool singel koos looga "Not That Kinda Girl" ja Austraalia CD 1
#"Leave (Get Out)" (*Album Version*) – 4:03
#"Leave (Get Out)" (*Hip Hop Club Mix*) – 3:50
#"Leave (Get Out)" (*Dance Mix*) – 3:54
#"Leave (Get Out)" (*Main Instrumental) – 4:40
#"[[Not That Kinda Girl]]" – 3:28

;Austraalia *enhanced* CD 2
#"Leave (Get Out)" (*Radio Edit*) – 4:00
#"Leave (Get Out)" (*Album Version*) – 4:03
#"Leave (Get Out)" (*Hip Hop Club Mix*) – 3:50
#"Leave (Get Out)" (*Dance Mix*) – 3:54
#"Leave (Get Out)" (Video) (Disney/Nickelodeon versioon)

;Ameerika digitaalne maxi single
#"Leave (Get Out)" (*Radio Edit*) – 3:47
#"Leave (Get Out)" (*Dance Mix*) – 3:54
#"Leave (Get Out)" (*Mike Rizzo Club Mix/The Syndicate Vocal Mix*) – 8:09
#"Leave (Get Out)" (*The Popstar Dark Anthem Mix/P.S. House Mix*) – 9:38

;Briti CD 1
#"Leave (Get Out)" (*Radio Edit*) – 3:49
#"Leave (Get Out)" (*Dance Mix*) – 3:54

;Briti *enhanced* CD 2
#"Leave (Get Out)" (*Radio Edit*) – 3:48
#"Leave (Get Out)" (*Hip Hop Club Mix*) – 3:50
#"Not That Kinda Girl" – 3:28
#"Leave (Get Out)" (Video)

;Saksamaa CD singel
#"Leave (Get Out)" (*Radio Edit*) – 3:49
#"Leave (Get Out)" (*Hip Hop Club Mix*) – 3:50

;Euroopa Maxi CD singel
#"Leave (Get Out)" (*Radio Edit*) – 3:49
#"Leave (Get Out)" (*Hip Hop Club Mix*) – 3:50
#"Leave (Get Out)" (*Dance Mix'') – 3:54
#"Leave (Get Out)" (Instrumentaal) – 4:04

## Edetabelid
Robert Gascoyne-Cecil

**Robert Gascoyne-Cecil**, Salisbury kolmas markii (3. veebruar 1830 Hatfield, Hertfordshire – 22. august 1903 Hatfield), oli Suurbritannia riigimees ja Konservatiivse Partei juhtivaid poliitikuid 19. sajandi lõpul. Ta oli Suurbritannia peaminister kolmel korral: 1885–1886, 1886–1892 ja 1895–1902.

Enne markiitiitli pärimist oli ta tuntud kui **lord Robert Cecil** ning aastatel 1865–1868 kandis ta tiitlit **vikont Cranborne**. Salisbury täitis mitmel perioodil ka välisministri ametikohta ning kujundas oluliselt Suurbritannia välispoliitikat, eriti Euroopa suurriikide suhetes ja Briti impeeriumi küsimustes.

Robert Gascoyne-Cecil suri oma sünnilinnas Hatfieldis ning on maetud Hertfordshire’i. 

## Viited
Baby It's You (JoJo)

**"Baby It's You"** on teine singel JoJo debüütalbumilt.

## CD 1
#"Baby It's You" (koos Bow Wow'ga)
#"Baby It's You" (*Full Phatt Street Mix*)

## CD 2
#"Baby It's You" (koos Bow Wow'ga)
#"Baby It's You" (*Full Phat Street Mix*)
#"Leave (Get Out)" (*Copenhaniacs Remix*)
#"Leave (Get Out)" (*Funky Angelz Remix*)
#"Baby It's You" (video; koos Bow Wow'ga)

## Euroopa CD singel
#"Baby It's You" (koos Bow Wow'ga)
#"Leave (Get Out)" (*Hip Hop Club Mix*)
#"Baby It's You" (albumiversioon)
#"Leave (Get Out)" (video)

## Promo CD singel
#"Baby It's You" (koos Bow Wow'ga)
#"Baby It's You" (instrumentaal)
#"Baby It's You" (*a cappella*)
#"Baby It's You" (*Call Out Hook*)
Not That Kinda Girl

**"Not That Kinda Girl"** on viimane singel JoJo debüütalbumilt "JoJo".

## CD 1
#"Not That Kinda Girl" (albumiversioon)
#"Not That Kinda Girl" (*Cph Remix*)
#"Not That Kinda Girl" (*Funky Angelz Remix*)

## CD 2
#"Not That Kinda Girl" (albumiversioon)
#"Not That Kinda Girl" (*Mavix Remix*)

## ''Enhanced'' CD singel
#"Not That Kinda Girl" (albumiversioon)
#"Not That Kinda Girl" (*Mavix Remix*)
#"Not That Kinda Girl" (*Cph Remix*)
#"Not That Kinda Girl" (*Funky Angelz Remix*)
#"Not That Kinda Girl" (video)
Prussian Blue

**Prussian Blue** oli USA ansambel, kuhu kuulusid kaksikõed Lynx Gaede ja Lamb Gaede.

Ansambli lõi nende ema April Gaede 2003. aastal, kui tüdrukud oli 11-aastased.

## Albumid
* "Fragment of the Future" (2004)
* "The Path We Chose" (2005)
* "For the Fatherland" (2006)
Caerphilly

**Caerphilly** on linn (*town*) Suurbritannias Walesis (Lõuna-Walesis) Rhymney oru põhjas. 

Asub Glamorgani ajaloolises krahvkonnas Mommouthshire'i ajaloolise maakonna piiril.

Kuulub Gwenti tseremoniaalkrahvkonda. 

Halduslikult kuulub Caerphilly tervikomavalitsusse.

Caerphilly on Caerphilly tervikomavalitsuse suurim linn.  

Caerphilly ümbrusest on pärit Caerphilly juust.

## Viited
Too Little Too Late

**"Too Little Too Late"** on esimene singel JoJo teiselt stuudioalbumilt "The High Road".

## CD 1
#"Too Little Too Late" (albumiversioon)
#"Too Little Too Late" (instrumentaal)
#"Too Little Too Late" (*Call Out Hook*)

## CD 2
#"Too Little Too Late" (raadioversioon)
#"Get It Poppin"

## UK CD singel

01. Too Little Too Late (raadioversioon)

02. Too Little Too Late (*full phatt remix feat. tah mac*)

03. Too Little Too Late (*full phatt remix*) 

04. Too Little Too Late (instrumentaal)
Burgstädt

**Burgstädt** on linn Saksamaal Saksimaa Kesk-Saksimaa kreisis.

### Linnaosad
* Göppersdorf ja Herrenhaide (1935)
* Burkersdorf ja Heiersdorf (1935)
* Helsdorf (1974)
* Mohsdorf ja Schweizerthal (1995)

## Välislingid
* Linna koduleht
Frankenberg (Saksimaa)

**Frankenberg** on linn Saksamaal Saksimaa Kesk-Saksimaa kreisis Zschopau jõe ääres.

## Välislingid
* Linna koduleht
Kommutaator (elektrimasin)

**Kommutaator** on mõningate elektrimasinate mehaaniline voolumuundur, mis paikneb masina võllil ja on ühendatud rootori (ankru) külge. Kommutaator koosneb üksteisest isoleeritud vasklestadest ‒ lamellidest, mis on ühendatud ankrumähise poolide otstega. Lamellid koos neid isoleerivate liistakutega moodustavad silindri, mille välispinnal libisevad vooluvõtuharjad; need ühendavad ankru mähised välisahelaga.

Esimesena võttis alalisvoolumootori kommutaatori kasutusele 1832. aastal André-Marie Ampère. 

Pilt:Tiny motor windings - commutator - brushes in Zip Zaps toy R-C car.jpg|Mänguasjades kasutatava mikromootori rootor koos viiesegmendise kommutaatoriga, mille läbimõõt on alla 2&nbsp;mm.
Pilt:Carbon brushes.jpg|Kommutaatori grafiitharjad
Pilt:Commutator-of-DC-traction-motor-01.jpg|Veomootori kommutaator koos harjahoidjaga; vasklamellide vahel on näha isolatsiooniribad. Igal harjal on küljes painduv kiudjuhe.

## Vaata ka
*Kommutaatormasin
*Harjavaba alalisvoolumootor
Geringswalde

**Geringswalde** on linn Saksamaal Saksimaa Kesk-Saksimaa kreisis.

### Linnaosad
Aitzendorf, Altgeringswalde, Arras ja Holzhausen

## Viited

## Välislingid
* Linna koduleht
Bridgend

**Bridgend** (kõmri keeles *Pen-y-bont ar Ogwr*) on linn (*[[town]]*) Suurbritannias Walesis (Lõuna-Walesis) Glamorgani ajaloolises krahvkonnas, Bridgendi tervikomavalitsuse halduskeskus.
See asub umbes poolel teel Cardiffi ja Swansea vahel. 

Linna läbib Ogmore'i jõgi, mida ületav sild on linnale nime andnud. Lõuna poolt voolab linnast mööda Ewenny jõgi. 

1980. aastate algusest saadik on linn tunduvalt kasvanud. 2011. aasta rahvaloenduse andmetel oli linna elanike arv 49 404.

## Viited
Limburg an der Lahn

**Limburg an der Lahn** on linn Saksamaal Hesseni liidumaal, Limburg-Weilburgi kreisi keskus. Asub Taunuse ja Westerwaldi vahel Lahni jõe ääres. 

Limburgi on esmamainitud 910. aastal. 1214. aastal sai linnaõigused. 1235. aastal pühitseti sisse romaani stiilis Limburgi toomkirik.

Linnas on ligikaudu 33 800 elanikku.

## Viited

## Välislingid

*Limburgi koduleht
Kariibi mere piraadid: Musta Pärli needus

**"Kariibi mere piraadid: Musta Pärli needus"** (ingl *Pirates of the Caribbean: The Curse of the Black Pearl*) on 2003. aastal valminud Ameerika Ühendriikide seiklusfantaasia film, mis põhineb Kariibi mere piraatide teemalisel atraktsioonil Disney teemapargis. Filmi on lavastanud Gore Verbinski ja produtseerinud Jerry Bruckheimer. Film räägib sepp Will Turnerist (Orlando Bloom) ja piraadist kapten Jack Sparrowst (Johnny Depp), kes päästavad röövitud Elizabeth Swanni (Keira Knightley) Musta Pärli neetud meeskonnaga, mille kapteniks on Hector Barbossa (Geoffrey Rush).

Jay Wolpert lõi stsenaariumi teemapargi atraktsiooni põhjal 2001. aastal ja Stuart Beattie kirjutas selle ümber 2002. aasta alguses. Umbes sellel ajal kaasati projekti produtsent Jerry Bruckheimer; Ted Elliott ja Terry Rossio lisasid käsikirja üleloomuliku needuse. Filmi filmiti 2002. aasta oktoobrist 2003. aasta märtsini Saint Vincentis ja Grenadiinides ning võttepaigad ehitati Los Angelesse Californias.

## Tegevustik
Kardetud kurikael Hector Barbossa röövib kuberneri imekauni tütre Elizabethi. Tüdruku sõber ja salajane austaja Will otsustab neiu päästa. Päästeoperatsiooni läbiviimiseks tuleb Willil paluda abi kurikuulsalt mereröövlilt nimega Jack Sparrow, kellel on samuti Barbossaga kana kitkuda. Aga Will ei tea, et Barbossal ja tema meeskonnal lasub needus ja neist jagu saamiseks tuleb esmalt needusest lahti saada.

## Osatäitjad
*Johnny Depp (kapten Jack Sparrow)
*Orlando Bloom (Will Turner)
*Keira Knightley (Elizabeth Swann)
*Geoffrey Rush (kapten Barbossa)
*Jack Davenport (kommodoor Norrington)
*Jonathan Pryce (kuberner Weatherby Swann)
*Lee Arenberg (Pintel)
*Mackenzie Crook (Ragetti)
*Kevin McNally (Joshamee Gibbs)
*Zoë Saldaña (Anamaria)
Limburg

**Limburg** võib tähendada mitut asja:
*Limburgi provints, Belgia provints
*Limburgi provints, Hollandi provints

*Limburg an der Lahn, linn Saksamaal

## Vaata ka
*Limbourg
Wāw

***Wāw*** (ka *vāv*) on araabia kirja täht, tänapäeva araabia tähestiku 27. ja varasema araabia tähestiku 6. täht. 

Tähe kuju on
*eraldiseisvana: و
*sõna alguses: وـ
*sõna keskel: ـوـ
*sõna lõpus: ـو
    

## Ajalugu ja analoogid
Ta pärineb foiniikia kirja tähest *[[waw (foiniikia täht)|waw]]* ning on seega suguluses ladina kirja tähtedega F, V (ning seega ühtlasi U ja W) ja Y. Kreeka kirjas vastab talle tarvituselt kadunud digamma ja heebrea kirjas vav.

## Arvväärtus
*Wāw*-tähe arvväärtus Abjadi numbrites on 6.

## Araabia keel
### Hääldus
*Wāw*-tähte kasutatakse araabia keeles kahe erineva hääliku tähistamiseks. 

Ta võib tähistada helilist labiovelaarset aproksimanti  /w/. Nii hääldatakse teda alati sõna alguses ning tavaliselt ka sõna keskel või lõpus. Sel juhul võib  sellele häälikule järgneda üks kolmest lühikesest vokaalist, mida tähistatakse diakriitikuga *wāw*-tähe peal, või mitte ühtki vokaali, mispuhul tähe peal on märk *[[sukun]]*.

Samuti võib ta tähista pikka kinnist ümardatud tagavokaali /uː/. Sel juhul tähe peal diakriitik puudub; mõnes traditsioonis pannakse tähe peale *[[sukun]]*. Eelnev konsonanditäht on kas ilma diakriitikuta või on selle peal damma, mis vihjab järgnevale pikale vokaalile. 

Vokaalimärgina võib *wāw* võtta enda peale hamza: ؤ.

### Morfeemid
Wāw-täht võib araabia keeles märkida mitut morfeemi. 

Sõnale "ja" vastavat sidesõna kirjutatakse wāw-tähena. See sõna võib olla teiste sidesõnade eesliide, näiteks   ولكن *wa-lakin* ('aga'). 

See täht pannakse ka kõneleja poolt eriti väärtustatud asja tähistava sõna ette, et selle asja nimel vanduda või tõotada. Selline kasutus on sagedane Koraanis ja näiteks kinnisfraasis   والله *wallāh* ('Jumala nimel', 'Allahi nimel').

## Koodid
*Unicode: U+0648 (ARABIC LETTER WAW)
*HTML: &#1608;
*ISO 8859-6: 0xe8 

## Vaata ka

*Waw (foiniikia täht)
*Waw (süüria täht)
*Vav (heebrea täht)
Kari Hotakainen

**Kari Matti Hotakainen** (sündinud 9. jaanuaril 1957 Poris) on soome kirjanik. Ta on sündinud Poris, kuid elanud Helsingis juba 1986. aastast. 

Ta on olnud reklaamikirjutaja ja ajalehe Helsingin Sanomat kolumnist, 1996. aastast on ta vabakutseline kirjanik. 

Hotakainen alustas kirjanikukarjääri 1980. aastate alguses luulega. Esimene raamat "Harmittavat takaiskut" ilmus 1982. aastal. Luulest siirdus ta laste- ja noorteraamatute kaudu romaanide kirjutamise juurde. Enne vabakutseliseks jäämist töötas ta uudistetoimetajana ja WSOY reklaamiosakonnas. 

Hotakaise läbimurdeteoseks oli 1997. aasta Finlandia kirjandusauhinna kandidaat, osalt autobiograafiline "Klassikko". 

2002. aastal ilmunud romaan "Kaitsekraavi tee" ("Juoksuhaudantie") sai Finlandia auhinna ja raamatust tehti mängufilm. Põhjamaade Nõukogu kirjandusauhinna sai ta 2004 ja Põhjamaade näitekirjandusauhinna näidendi "Punahukka" eest 2006. aastal. 2010. aastal sai ta romaani "Ihmisen osa" eest Runebergi auhinna.

Tal on kaks last ja ta on abielus helitehnik Tarja Laaksosega 1983. aastast. 

## Teosed
### Romaanid
* Buster Keaton: elämä ja teot (1991)
* Bronks (1993)
* Syntisäkki (1995)
* Pariskunta, pukki ja pieni mies (1997)
* Klassikko (1997) 
* Sydänkohtauksia, eli kuinka tehtiin Kummisetä (1999)
* Juoksuhaudantie (2002; eesti keeles Kaitsekraavi tee, 2005) 
* Iisakin kirkko (2004)
* Huolimattomat (2006)
* Finnhits (2007)
* Ihmisen osa (2009)
* Jumalan sana (2011)

### Luulekogud
* Harmittavat takaiskut (1982)
* Kuka pelkää mustaa miestä (1985)
* Hot (1987)
* Runokirja (1988)
* Kalikkakasa, kootut runot (2000)

### Laste- ja noorteraamatud
* Lastenkirja (1990; eesti keeles Lasteraamat 2001)
* Ritva (1997)
* Näytän hyvältä ilman paitaa (2000)
* Satukirja (2004)

### Kuuldemängud

* Puutteellinen, Radioteatteri (1996)
* Hurmaus, Radioteatteri (1997)
* Keihäänheittäjä, Radioteatteri (1997)
* Tulisuihku, Radioteatteri (1999)
* Sitten kun kaikki on ohi, Radioteatteri (2000)

### Näidendid
* Hukassa on hyvä paikka, musiikkinäytelmä, Helsingin Kaupunginteatteri (1999)
* Sydänkohtauksia, Tampereen työväen teatteri (2002), Kuopion kaupunginteatteri (2003)
* Punahukka, KOM-teatteri (2005)
* Kuka kukin on, Kansallisteatteri (2009)
Helsingin Sanomat

**Helsingin Sanomat** ('Helsingi sõnumid') on Soome ja Põhjamaade suurim tellitav ajaleht. Leht on Soomes tuntud ka lühendiga **HS** ja hüüdnimega *Hesari*.

2006. aastal oli lehe keskmine trükiarv nädala sees 426 117 ja pühapäeval 476 211. Lugejate arv on üle miljoni.

Ajaleht asutati 1889. aastal Päivälehti nime all. Juulis 1904 leht suleti võimude poolt, kuid hakkas taas ilmuma praeguse nime all mõni päev hiljem. Lehe asutaja ja peatoimetaja oli Eero Erkko. Leht on püsinud siiani Erkkode perekonna kontrolli all. Endine peatoimetaja Aatos Erkko oli üks Soome rikkamaid inimesi.

Ajaleht kuulub SanomaWSOY kontserni.

2005. aastal ostis ajaleht raadiojaama Radio Helsinki.

Alates 8. jaanuarist 2013 ilmub leht tabloidformaadis.

## Välislingid

*Ajalehe koduleht
Baby It's You

**"Baby It's You"** on laul, mille viisi kirjutas Burt Bacharach ning sõnad Barney Williams ja Mack David. 

Laulu salvestasid ansamblid The Shirelles ja The Beatles. Mõlemad salvestised olid menukad. Kõrgeima koha edetabelites saavutas selle lauluga ansambel Smith, jõudes USA edetabelis 1969. aastal 5. kohale.
Kommutatsioon

**Kommutatsioon** on elektriahelate käsitsi või automaatne ümberlülitamine elektripaigaldistes, elektriaparaatides ja elektrimasinates.

Sõna "kommutatsioon" on tulnud ladinakeelsest sõnast *commutare*, mis tähendab vahetamist või muutmist.
 
Automaatne kommutatsioon toimub näiteks kommutaatoriga elektrimasinas, kus perioodiliselt muudetakse elektrivoolu suunda elektrimasina rootori mähises.

Kommutatsiooni olulisim soovimatu kaasnähtus on kontaktpindade sädelus ja sellest tulenevad kontaktpindade kahjustused. Kontaktpindade sädeluse vältimiseks kasutatakse konstruktsioonilisi võtteid, nagu materjalide valik, leegikustutuskambrid jms.

## Vaata ka
*Kommutaator
*Kommutaator (elektrimasin)
*Kommutaatormasin
Adolf Ehrnrooth

**Adolf Erik Ehrnrooth** (9. veebruar 1905 Helsingi – 26. veebruar 2004 Turu) oli soomerootsi sõjaväelane, Soome jalaväekindral.

Ehrnrooth osales Talvesõjas ja Jätkusõjas. Jätkusõja alguses sai ta raskelt haavata, kuid paranes ja naasis rindele. Ta läks erru 1965. aastal. Hiljem sai temast sõjaveteranide eestkõneleja ja ta sai tuntuks oma patriootiliste kõnedega. 1980. aastal sai ta jalaväekindrali aunimetuse.

Ta oli väga hea ratsutaja ja esindas Soomet Londoni olümpiamängudel 1948. aastal.

2004. aastal sai ta kõigi aegade suurima soomlase selgitamise küsitlusel Suuret suomalaiset endiste presidentide järel 4. koha.

Talle korraldati riiklik matus ja ta on maetud Helsingi Hietaniemi kalmistule.

## Autasud
*Mannerheimi risti II klass
*1998 Maarjamaa Risti I klassi teenetemärk

## Viited